Illunbe Kirol Elkartea

Illunbe Kirol Elkartea, ezagunagoa Trintxerpe izenaz, Pasaiko Trintxerpe auzoko arraun taldea da. 

1990. hamarkadaren amaiera eta XXI. mendearen hasieran puntako trainerua izatera iritsi zen. 2000. urtean Kontxako Banderan bigarren egin zuen eta 2003an Euskadiko Txapelketa irabazi zuen. Azken urteetan trainerua ateratzeko arazo handiak izan ditu.

Uniformea 
Elastiko zuria marra horizontal urdinarekin eta traineru urdina. Traineruak hainbat izen izan ditu: Trintxerpe, Azkuene, Paco Rabanne...

Historia 
Kluba sortu aurretik Trintxerpeko traineruak aritu izan ziren noizbait Kontxako Banderan, 1949, 1959, 1961 eta 1962an hain zuzen ere, emaitza aipagarririk gabe.

Illunbe Kirol Elkarteak, 1987an sortuak, urte asko eman zituen arraunketaren goiko mailan. Lau alditan egon zen Kontxako Banderan, birritan Ohorezko Txandan.

1990an uretaratu zuen lehen aldiz trainerua baina estropada bakarra jokatu zuen. Hala ere 2006 arte urtero aritu izan zen trainerutan, bandera ugari lortuz eta Liga nagusietan postu onak eginez gainera. 1998an Kontxako Banderan hirugarren egin zuen, Ligan eta Espainiako Txapelketan bosgarren, eta gainera bost bandera irabazi zituen. 2000a ere urte bikaina izan zen Kontxako bigarren postuaz gainera Ligan seigarren bukatu baitzuen. 2003an Federazioaren Ligan egon arren Euskadiko txapeldun bihurtu zen, bai eta bere ligako 8 bandera irabazi ere.

TKE Ligan bi urte egin zituen baina 2007an ez zuenez trainerurik atera zerotik hasi behar izan zuen 2008an. 2009an KAE Ligako bigarren mailan, bi bandera irabazi zituen eta PLAY OFFa irabaziaz, KAE ligako lehen mailara igo zen. Baina, hurrengo urtean ezin izan zuen maila mantendu eta KAE 2ra bueltatu zen.

2012an KAE Ligako bigarren mailan txapeldun izan zen eta lehen mailara igo zen. 2013an 5. postuan amaitu zuen liga eta 2014an zazpigarren. Arazo ekonomikoak direla medio, 2015.urtetik ez zuen trainerurik uretaratu txapelketa ofizialetan.

Sei denboralditan kale egin ondoren 2021ean itzuli da.

Palmaresa

Kontxako Bandera 
 Txapelduna (0)
 Bigarrena (1): 2000.
 Hirugarrena (1): 1998.
 Sailkatua (4): 1997, 1998, 2000 eta 2001

TKE Liga 
 Txapelduna (0)
 Bigarrena (0)
 Hamargarren 2004an
 Parte hartzeak (2): 2004, 2005
 KAE Liga:
 Lehen maila (0): Bigarren 2003an eta laugarren 2006an.
 Bigarren maila (1): 2012.
 Euskal Liga (0): Bosgarren 1997 eta 1978an.

Euskadiko Traineru Txapelketa 
 Txapelduna (1): 2003.
 Hirugarrena (1): 1998.

Gipuzkoako Traineru Txapelketa 
 Txapelduna (0): Hirugarren 1998an.

Gainontzeko estropadak

Trainerillak 
 1 Zarauzko trainerilla estropadak: 1965.

Batelak 
 1 Euskadiko Batel Txapelketa: 1998.
 2 Gipuzkoako Batel Txapelketa: 1998 eta 2002

Azken denboraldiak

Kanpo estekak 
  Illunbe-Trintxerpe arraun elkarteko webgunea
  1998. urteko Kontxako sailkapena
  2000. urteko Kontxako sailkapena

Gipuzkoako arraun taldeak
Pasaiako kirola
Trintxerpe